Screenshot: YouTube

LEGENDARNI duet Sergea Gainsbourga i Jane Birkin "Je t'aime... moi non plus" jedna je od najpoznatijih ljubavnih pjesama ikad, a obrađena je nebrojeno mnogo puta.

Amerikanci su ovih dana otkrili da ju je obradio i Ševa, uz pratnju Lakyja, u "Noćnoj mori" Željka Malnara te proglasili tu izvedbu najčudnijom obradom te pjesme ikad. "Vjerojatno najčudniju obradu 'Je t'aime' izveo je zagonetni starac po imenu Zvonimir Levačić ili 'Ševa' kako su ga znali gledatelji 'Noćne more', čudne kasnonoćne TV emisije u Hrvatskoj", stoji na portalu Dangerous Minds uz isječak iz "Noćne more".

Ševina verzija ljubavne pjesme pobjedila je i na Dori Noćnoj mori, izboru Republike Peščenice za Eurosong.

Tekst se nastavlja ispod oglasa

"Je t'aime" su obradili i Nick Cave i Anita Lane, zatim Giorgio Moroder i Donna Summer, Pet Shop Boysi sa Sam Taylor Johnson i mnogi, mnogi drugi veliki umjetnici i glazbenici. No, nitko kao Ševa i Laky...